"Fraktsioon koguneb homme (kolmapäeval - toim.) ja kõige õigem on see, kui Artur Talvik ise tuleb oma ettepaneku ja selgitustega. Kui aga Artur tõesti loob konkureerivat jõudu, siis sisaldab tema jätkamine fraktsioonis huvide konflikti ja see olukord tuleb tal lahendada," ütles Herkel ERR-ile.

Tema lahkumist korruptsioonivastase erikomisjoni esimehe kohalt Herkel aga ei toeta.

Vabaerakonna eelmine esimees, hiljuti Vabaerakonnast välja astunud Artur Talvik teatas möödunud laupäeval, et kavatseb luua uue erakonna, millega soovib riigikogu valimistel saada 25 mandaati.